
ಸಂಖ್ಯೆ: ಸಂ.ಸ/ವಾ.ಸಾ.ಸ/ಆ.ಪೂ/2026-27               
               ದಿನಾಂಕ: 04.08.2026
ಅಲ್ಪಾವಧಿ ಟೆಂಡರ್ ಅಧಿಸೂಚನೆ

ಆಹಾರ ಪೂರೈಕೆ ಸೇವೆಗಳು

ವಿಷಯ: ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರ ನಿ., ಬೆಂಗಳೂರು ಇವರ ಕಾರ್ಯಕ್ರಮಕ್ಕಾಗಿ ಬೆಳಗ್ಗೆ ಉಪಾಹಾರ, ಮಧ್ಯಾಹ್ನದ ಊಟ ಹಾಗೂ ಸಂಜೆ ತಿಂಡಿಯನ್ನು ತಯಾರಿಸಿ ಪೂರೈಸುವ ಕುರಿತು.

ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರ ನಿ., ಬೆಂಗಳೂರು (KSSFCL) ವತಿಯಿಂದ 08.09.2026 ರಂದು ನಡೆಯಲಿರುವ ಸಂಯುಕ್ತ ಸಹಕಾರಿಯ ವಾರ್ಷಿಕ ಸಾಮಾನ್ಯ ಸಭೆಗೆ ಬೆಳಗ್ಗೆ ಉಪಾಹಾರ, ಮಧ್ಯಾಹ್ನದ ಊಟ ಹಾಗೂ ಸಂಜೆ ಲಘು ಉಪಾಹಾರ ತಯಾರಿಸಿ ಪೂರೈಸಲು ಏಕ ಲಕೋಟೆ (Single Cover System) ಮೂಲಕ ಅರ್ಹ ಹಾಗೂ ಪ್ರತಿಷ್ಠಿತ ಆಹಾರ ಪೂರೈಕೆದಾರರಿಂದ (Catering Vendor) ಮೊಹರು ಹಾಕಿದ ಟೆಂಡರ್ ಅರ್ಜಿಗಳನ್ನು ಆಹ್ವಾನಿಸಲಾಗಿದೆ. ಮೆನು, ಸೇವಾ ಷರತ್ತುಗಳು ಹಾಗೂ ಇತರೆ ವಿವರಗಳನ್ನು ಟೆಂಡರ್ ದಾಖಲೆಯಲ್ಲಿ ನೀಡಲಾಗಿದೆ. ಟೆಂಡರ್ ಅರ್ಜಿಯನ್ನು ಈ ಕೆಳಗಿನ ವಿಳಾಸಕ್ಕೆ ಸಲ್ಲಿಸಬೇಕು.

ವ್ಯವಸ್ಥಾಪಕ ನಿರ್ದೇಶಕರು
ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿ.,
ನಂ.68, 18ನೇ ಅಡ್ಡರಸ್ತೆ, ಮಾರ್ಗೋಸಾ ರಸ್ತೆ,
ಮಲ್ಲೇಶ್ವರಂ, ಬೆಂಗಳೂರು–560055.

ಟೆಂಡರ್ ದಾಖಲೆಯನ್ನು 11.08.2026 ರಂದು ಮಧ್ಯಾಹ್ನ 3.00 ಗಂಟೆಯೊಳಗೆ ಮೇಲ್ಕಂಡ ಕಚೇರಿಯ ಟೆಂಡರ್ ಪೆಟ್ಟಿಗೆಯಲ್ಲಿ ಹಾಕಬೇಕು. ಟೆಂಡರ್‌ಗಳನ್ನು ಅದೇ ದಿನ ಸಂಜೆ 4.00 ಗಂಟೆಗೆ ತೆರೆಯಲಾಗುವುದು. ಟೆಂಡರ್ ಸಲ್ಲಿಸಿದವರು ಅಥವಾ ಅವರ ಅಧಿಕೃತ ಪ್ರತಿನಿಧಿಗಳು ಹಾಜರಿರಬಹುದು. ಯಾವುದೇ ಹಂತದಲ್ಲಿ ಯಾವುದೇ ಕಾರಣ ನೀಡದೆ ಟೆಂಡರ್ ಅನ್ನು ರದ್ದುಗೊಳಿಸುವ ಹಕ್ಕನ್ನು ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರ ನಿ., ಬೆಂಗಳೂರು (KSSFCL)  ಕಾಯ್ದಿರಿಸಿಕೊಂಡಿರುತ್ತದೆ.

ಸಹಿ/-
(ಶರಣಗೌಡ ಜಿ. ಪಾಟೀಲ)
ವ್ಯವಸ್ಥಾಪಕ ನಿರ್ದೇಶಕರು
ಟೆಂಡರ್ ದಾಖಲೆ

ಸಾಮಾನ್ಯ ಮಾಹಿತಿ

	ಕ್ರಮ ಸಂಖ್ಯೆ
	ವಿವರ
	ಮಾಹಿತಿ

	1
	ಟೆಂಡರ್ ಸಲ್ಲಿಕೆ ಕೊನೆಯ ದಿನಾಂಕ
	11.08.2026  ಸಂಜೆ 3:00

	2
	ಟೆಂಡರ್ ತೆರೆಯುವ ದಿನಾಂಕ ಮತ್ತು ಸಮಯ
	11.08.2026  ಸಂಜೆ 4.00

	3
	ಟೆಂಡರ್ ಅರ್ಜಿ ಶುಲ್ಕ( GST ಸೇರಿ)
	₹1,000/-

	4
	ಇಎಂಡಿ ಮೊತ್ತ
	₹20,000/-

	5
	ಟೆಂಡರ್ ತೆರೆಯುವ ಸ್ಥಳ
	ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿ., ನಂ.68, 18ನೇ ಅಡ್ಡರಸ್ತೆ, ಮಾರ್ಗೋಸಾ ರಸ್ತೆ, ಮಲ್ಲೇಶ್ವರಂ, ಬೆಂಗಳೂರು–560055.


(A) ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿ., ಬೆಂಗಳೂರು (KSSFCL) ಕುರಿತು: ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರ ನಿ., ಬೆಂಗಳೂರು, ಇದು ಶಾಸನಬದ್ಧ ಸಂಸ್ಥೆಯಾಗಿದ್ದು, ಕರ್ನಾಟಕ ಸೌಹಾರ್ದ ಸಹಕಾರಿ ಕಾಯ್ದೆ–1997ರ ಅಡಿಯಲ್ಲಿ ನೋಂದಾಯಿತವಾದ ಸೌಹಾರ್ದ ಸಹಕಾರಿಗಳ ಮಾತೃ ಸಂಸ್ಥೆಯಾಗಿದೆ. ಜೊತೆಗೆ ರಾಜ್ಯದ ಸೌಹಾರ್ದ ಸಹಕಾರಿಗಳ ಅಭಿವೃದ್ಧಿಗಾಗಿ ಹಲವಾರು ಬಗೆಯ ತರಬೇತಿ ಕಾರ್ಯಕ್ರಮಗಳನ್ನು ರಾಜ್ಯಾದ್ಯಂತ ಹಮ್ಮಿಕೊಳ್ಳುತ್ತ ಬಂದಿದೆ. ಸಂಯುಕ್ತ ಸಹಕಾರಿಯು ದೇಶದಲ್ಲಿಯೇ ಮಾದರಿ ಸಹಕಾರಿ ಸಂಸ್ಥೆಯಾಗಿ ಕಾರ್ಯನಿರ್ವಹಿಸುತ್ತಿದೆ.

     (B)  ಷರತ್ತುಗಳು ಮತ್ತು ನಿಯಮಗಳು

1. ಉಲ್ಲೇಖಿಸಿದ ದರದಲ್ಲಿ ಎಲ್ಲಾ ತೆರಿಗೆಗಳು, ಸುಂಕಗಳು, ಸಾಗಣೆ ಮತ್ತು ನಿರ್ವಹಣಾ ವೆಚ್ಚಗಳು ಒಳಗೊಂಡಿರಬೇಕು. ಪ್ರತ್ಯೇಕ ಶುಲ್ಕವನ್ನು ಪಾವತಿಸಲಾಗುವುದಿಲ್ಲ. 

2. PAN ಸಂಖ್ಯೆ ಹಾಗೂ GST ವಿವರಗಳನ್ನು ಕಡ್ಡಾಯವಾಗಿ ಉಲ್ಲೇಖಿಸಬೇಕು. 

3. ಕನಿಷ್ಠ ದರ (L-1) ಸಲ್ಲಿಸಿದ ಟೆಂಡರ್‌ಗೆ ಆದ್ಯತೆ ನೀಡಲಾಗುತ್ತದೆ. 

4. ಅಂತಿಮ ಪಾವತಿಯನ್ನು ಅನುಮೋದಿತ ದರದ ಆಧಾರದ ಮೇಲೆ ಮಾಡಲಾಗುತ್ತದೆ. 

5. ಟೆಂಡರ್ ದರವು ಟೆಂಡರ್ ತೆರೆಯುವ ದಿನಾಂಕದಿಂದ 60 ದಿನಗಳವರೆಗೆ ಮಾನ್ಯವಾಗಿರಬೇಕು. 

6. ಟೆಂಡರ್ ಸಲ್ಲಿಸುವ ಸಂಸ್ಥೆಯು GST ಹಾಗೂ PAN ನೋಂದಣಿ ಹೊಂದಿರಬೇಕು. 

7. ನಿಗದಿತ ಇಎಂಡಿ ಹಾಗೂ ದಾಖಲೆಗಳಿಲ್ಲದ ಟೆಂಡರ್‌ಗಳನ್ನು ಪರಿಗಣಿಸಲಾಗುವುದಿಲ್ಲ. 

8. ಕಪ್ಪುಪಟ್ಟಿಗೆ ಸೇರಿಲ್ಲದಿರುವ ಕುರಿತು ಘೋಷಣಾ ಪತ್ರವನ್ನು (ಅನುಬಂಧ–A) ಸಲ್ಲಿಸಬೇಕು.
9. ಟೆಂಡರ್‌ ದಾರರು ಕನಿಷ್ಠ 5000 ಜನರು ಭಾಗವಹಿಸಿದ ಕಾರ್ಯಕ್ರಮಕ್ಕೆ ಆಹಾರದ ವ್ಯವಸ್ಥೆ ಮಾಡಿದ ಅನುಭವ ಹೊಂದಿರಬೇಕು. 
10. ಹಿಂದಿನ ವರ್ಷ ಒಂದೇ ದಿನದ ಕಾರ್ಯಕ್ರಮದ  ಬಿಲ್‌ ಮೊತ್ತವು ರೂ.25 ಲಕ್ಷ ರೂಪಾಯಿಗಳು ಅಥವಾ ಅದಕ್ಕೂ ಹೆಚ್ಚಿರತಕ್ಕದ್ದು. 
11. ಕ್ರ.ಸಂ.9 ಮತ್ತು 10 ಪಾಲನೆಯಾಗಿರುವ ಕುರಿತು ಸೂಕ್ತ ದಾಖಲೆಯನ್ನು ಟೆಂಡರ್‌ ಜೊತೆ ಲಗತ್ತಿಸಿರಬೇಕು.

(C) ಟೆಂಡರ್ ಸಲ್ಲಿಸುವ ವಿಧಾನ

1. ಟೆಂಡರ್ ಅನ್ನು ನಿಗದಿತ ದಿನಾಂಕ ಹಾಗೂ ಸಮಯದೊಳಗೆ ಕಛೇರಿಯಲ್ಲಿ ಇಟ್ಟಿರುವ ಟೆಂಡರ್‌ ಪೆಟ್ಟಿಗೆಯಲ್ಲಿ ಹಾಕತಕ್ಕದ್ದು. 

2. ನಿಗದಿತ ಅವಧಿಯ ನಂತರ ಬಂದ ಟೆಂಡರ್‌ಗಳನ್ನು ಯಾವುದೇ ಕಾರಣಕ್ಕೂ ಪರಿಗಣಿಸಲಾಗುವುದಿಲ್ಲ. 

3. ನಿಗದಿತ ಟೆಂಡರ್ ನಮೂನೆಯಲ್ಲಿ ಮಾತ್ರ ಅರ್ಜಿಯನ್ನು ಸಲ್ಲಿಸಬೇಕು.

(D) Earnest Money Deposit (EMD)ಇಎಂಡಿ:
1. ₹20,000/- ಮೊತ್ತದ ಡಿಮ್ಯಾಂಡ್ ಡ್ರಾಫ್ಟ್ ಅಥವಾ ಪೇ ಆರ್ಡರ್ ಅನ್ನು ಕರ್ನಾಟಕ ರಾಜ್ಯ ಸೌಹಾರ್ದ ಸಂಯುಕ್ತ ಸಹಕಾರಿ ನಿ., ಬೆಂಗಳೂರು ಇವರ ಪರವಾಗಿ ಲಗತ್ತಿಸಬೇಕು. 

2. ಇಎಂಡಿ ಇಲ್ಲದ ಟೆಂಡರ್ ತಿರಸ್ಕರಿಸಲಾಗುತ್ತದೆ. 

3. ಆಯ್ಕೆಯಾಗದ ಟೆಂಡರ್‌ದಾರರ ಇಎಂಡಿ ಹಿಂತಿರುಗಿಸಲಾಗುತ್ತದೆ. 

4. ಇಎಂಡಿ ಮೇಲೆ ಯಾವುದೇ ಬಡ್ಡಿ ನೀಡಲಾಗುವುದಿಲ್ಲ. 

5. ಚೆಕ್ ಹಾಗೂ ಬ್ಯಾಂಕ್ ಗ್ಯಾರಂಟಿ ಸ್ವೀಕರಿಸಲಾಗುವುದಿಲ್ಲ.

(E) ಪೂರೈಕೆ

ಆಯ್ಕೆಯಾದ ಗುತ್ತಿಗೆದಾರರು ಅನುಬಂಧ–B ನಲ್ಲಿ ಸೂಚಿಸಿರುವಂತೆ ದಿನಾಂಕ: 08.09.2026 ರಂದು ಕಾರ್ಯಕ್ರಮ ನಡೆಯುವ ಸ್ಥಳದಲ್ಲಿ ಉತ್ತಮ ಗುಣಮಟ್ಟದ ಆಹಾರವನ್ನು ಸಮಯಕ್ಕೆ ಸರಿಯಾಗಿ ಪೂರೈಸಬೇಕು. ಅಗತ್ಯವಿದ್ದಲ್ಲಿ ಜನಸಂದಣಿಯ ನಿರ್ವಹಣೆಯನ್ನೂ ಮಾಡಬೇಕು. ಆಹಾರ ಪೂರೈಕೆ ಪ್ರಮಾಣವು ಕಾರ್ಯಾದೇಶದಲ್ಲಿ ನಿಗದಿಪಡಿಸಿದ ಮಿತಿಗಿಂತ 20% ಕ್ಕಿಂತ ಹೆಚ್ಚಾದಲ್ಲಿ ಹೆಚ್ಚುವರಿ ಪ್ರಮಾಣಕ್ಕೆ ಪ್ರತ್ಯೇಕ ಪಾವತಿ ಮಾಡಲಾಗುತ್ತದೆ.

(F) ಪಾವತಿ

ಕೆಲಸವನ್ನು ತೃಪ್ತಿಕರವಾಗಿ ಪೂರ್ಣಗೊಳಿಸಿದ ನಂತರ 100% ಪಾವತಿಯನ್ನು ಮಾಡಲಾಗುವುದು.

(G) ನ್ಯಾಯಾಲಯದ ವ್ಯಾಪ್ತಿ

ಈ ಟೆಂಡರ್‌ಗೆ ಸಂಬಂಧಿಸಿದ ಯಾವುದೇ ಕಾನೂನು ವ್ಯಾಜ್ಯಗಳು ಬೆಂಗಳೂರು ನ್ಯಾಯಾಲಯಗಳ ವ್ಯಾಪ್ತಿಯಲ್ಲಿ ಮಾತ್ರ ವಿಚಾರಣೆಗೆ ಒಳಪಡುತ್ತವೆ.

ದಂಡಾತ್ಮಕ ಕ್ರಮಗಳು (PENALTY)

ಆಹಾರ ತಯಾರಿಕೆ ಮತ್ತು ಪೂರೈಕೆಗೆ ಸಂಬಂಧಿಸಿದಂತೆ ವಿಧಿಸಲಾಗುವ ದಂಡಗಳು, ಜಾರಿಯಲ್ಲಿರುವ ಕಾನೂನುಗಳು, ನಿಯಮಗಳು ಹಾಗೂ ಉಲ್ಲಂಘನೆಯ ಸ್ವರೂಪವನ್ನು ಅವಲಂಬಿಸಿ ಬದಲಾಗಬಹುದು. ದಂಡ ವಿಧಿಸಬಹುದಾದ ಸಾಮಾನ್ಯ ಸಂದರ್ಭಗಳು ಈ ಕೆಳಕಂಡಂತಿವೆ:

1. ಆರೋಗ್ಯ ಮತ್ತು ಸುರಕ್ಷತಾ ನಿಯಮಗಳ ಉಲ್ಲಂಘನೆ

· ಸ್ವಚ್ಛತೆಯ ಮಾನದಂಡಗಳನ್ನು ಕಾಪಾಡಲು ವಿಫಲವಾದಲ್ಲಿ:
ಆಹಾರ ತಯಾರಿಕಾ ಅಥವಾ ಪೂರೈಕೆ ಸಂಸ್ಥೆಯು ಅಗತ್ಯ ಸ್ವಚ್ಛತೆ ಹಾಗೂ ನೈರ್ಮಲ್ಯವನ್ನು ಕಾಪಾಡಲು ವಿಫಲವಾದಲ್ಲಿ.
· ಆಹಾರವನ್ನು ಸರಿಯಾದ ರೀತಿಯಲ್ಲಿ ನಿರ್ವಹಿಸದಿದ್ದಲ್ಲಿ:
ಆಹಾರವನ್ನು ಸೂಕ್ತವಾಗಿ ಸಂಗ್ರಹಿಸದಿರುವುದು, ಆಹಾರದ ಅಡ್ಡ ಮಾಲಿನ್ಯ (Cross Contamination) ಉಂಟಾಗುವುದು, ಅಥವಾ ಸರಿಯಾಗಿ ಬೇಯಿಸದ ಆಹಾರವನ್ನು ಪೂರೈಸುವುದು ಕಂಡುಬಂದಲ್ಲಿ ದಂಡ ಹಾಗೂ ಇತರೆ ಶಿಸ್ತು ಕ್ರಮಗಳನ್ನು ಕೈಗೊಳ್ಳಲಾಗುತ್ತದೆ.

· ಸಿಬ್ಬಂದಿಯ ಆರೋಗ್ಯ ಮತ್ತು ವೈಯಕ್ತಿಕ ನೈರ್ಮಲ್ಯ ಪಾಲಿಸದಿದ್ದಲ್ಲಿ:
ಸಿಬ್ಬಂದಿಯು ಕೈಗವಸು (Gloves), ತಲೆಕವಚ (Hair Net) ಇತ್ಯಾದಿಗಳನ್ನು ಬಳಸದೇ ಆಹಾರ ನಿರ್ವಹಣೆ ನಡೆಸಿದಲ್ಲಿ ಅಥವಾ ಅಗತ್ಯ ಆರೋಗ್ಯ ಮತ್ತು ನೈರ್ಮಲ್ಯ ಕ್ರಮಗಳನ್ನು ಪಾಲಿಸದಿದ್ದಲ್ಲಿ ದಂಡ ವಿಧಿಸಲಾಗುತ್ತದೆ.

2. ಕಾನೂನು ಮತ್ತು ನಿಯಂತ್ರಣ ನಿಯಮಗಳ ಉಲ್ಲಂಘನೆ

· ಅಗತ್ಯ ಪರವಾನಗಿ ಇಲ್ಲದೆ ಕಾರ್ಯನಿರ್ವಹಿಸಿದಲ್ಲಿ:
ಅಗತ್ಯ ಪರವಾನಗಿ, ಅನುಮತಿ ಅಥವಾ ನೋಂದಣಿ ಇಲ್ಲದೆ ಕಾರ್ಯನಿರ್ವಹಿಸಿದಲ್ಲಿ, ಭಾರೀ ದಂಡ ವಿಧಿಸುವುದರೊಂದಿಗೆ ನಿಯಮಾನುಸಾರ ಅನುಮತಿ ಪಡೆಯುವವರೆಗೆ ಸೇವೆಯನ್ನು ಸ್ಥಗಿತಗೊಳಿಸಬಹುದು.
· ಆಹಾರ ಲೇಬಲಿಂಗ್ ನಿಯಮಗಳನ್ನು ಪಾಲಿಸದಿದ್ದಲ್ಲಿ:
ಆಹಾರದ ಪದಾರ್ಥಗಳು, ಅಲರ್ಜಿಗೆ ಕಾರಣವಾಗುವ ಅಂಶಗಳು (Allergens), ಪೌಷ್ಟಿಕಾಂಶಗಳ ಮಾಹಿತಿ ಇತ್ಯಾದಿಗಳನ್ನು ತಪ್ಪಾಗಿ ಅಥವಾ ಅಪೂರ್ಣವಾಗಿ ನಮೂದಿಸಿದಲ್ಲಿ ದಂಡ ವಿಧಿಸುವುದರೊಂದಿಗೆ ಸಂಬಂಧಿತ ಆಹಾರ ಉತ್ಪನ್ನಗಳನ್ನು ಹಿಂಪಡೆಯುವಂತೆ ಸೂಚಿಸಬಹುದು.
· ಆಹಾರ ಸುರಕ್ಷತಾ ಮಾನದಂಡಗಳನ್ನು ಉಲ್ಲಂಘಿಸಿದಲ್ಲಿ:
ಸ್ಥಳೀಯ, ರಾಜ್ಯ ಅಥವಾ ಕೇಂದ್ರ ಸರ್ಕಾರದ ಆಹಾರ ಸುರಕ್ಷತಾ ನಿಯಮಗಳನ್ನು ಪಾಲಿಸದಿದ್ದಲ್ಲಿ ದಂಡ, ತಿದ್ದುಪಡಿ ಕ್ರಮಗಳನ್ನು ಕಡ್ಡಾಯಗೊಳಿಸುವುದು ಸೇರಿದಂತೆ ಅಗತ್ಯ ಕಾನೂನು ಕ್ರಮ ಕೈಗೊಳ್ಳಲಾಗುತ್ತದೆ.
3. ಗ್ರಾಹಕರ ಹಿತರಕ್ಷಣೆ

· ಸುಳ್ಳು ಅಥವಾ ತಪ್ಪು ಮಾಹಿತಿ ನೀಡಿದಲ್ಲಿ:
ಆಹಾರದ ಗುಣಮಟ್ಟ, ಮೂಲ ಅಥವಾ ಪದಾರ್ಥಗಳ ಕುರಿತು ತಪ್ಪು ಮಾಹಿತಿ ನೀಡಿದಲ್ಲಿ ಕಾನೂನು ಕ್ರಮ ಹಾಗೂ ದಂಡ ವಿಧಿಸಲಾಗುತ್ತದೆ.
· ಕಳಪೆ ಅಥವಾ ಕಲುಷಿತ ಆಹಾರ ಪೂರೈಸಿದಲ್ಲಿ:
ಕಲುಷಿತ ಅಥವಾ ಕಲಬೆರಕೆಗೊಂಡ ಆಹಾರವನ್ನು ಪೂರೈಸಿದಲ್ಲಿ ನ್ಯಾಯಾಂಗ ಕ್ರಮ, ದಂಡ, ವ್ಯವಹಾರ ಸ್ಥಗಿತ ಅಥವಾ ಮುಚ್ಚುವಿಕೆ ಸೇರಿದಂತೆ ಗಂಭೀರ ಕಾನೂನು ಕ್ರಮ ಕೈಗೊಳ್ಳಬಹುದು.

4. ಪರಿಸರ ಸಂಬಂಧಿತ ಉಲ್ಲಂಘನೆ

· ಆಹಾರ ತ್ಯಾಜ್ಯವನ್ನು ನಿಯಮಾನುಸಾರ ವಿಲೇವಾರಿ ಮಾಡದಿದ್ದಲ್ಲಿ:
ಆಹಾರ ತ್ಯಾಜ್ಯವನ್ನು ಪರಿಸರ ನಿಯಮಗಳಿಗೆ ಅನುಗುಣವಾಗಿ ವಿಲೇವಾರಿ ಮಾಡದಿದ್ದಲ್ಲಿ ಪರಿಸರ ಸಂಬಂಧಿತ ದಂಡ ಹಾಗೂ ಇತರೆ ಕ್ರಮಗಳನ್ನು ವಿಧಿಸಲಾಗುತ್ತದೆ.
5. ಕ್ರಿಮಿನಲ್ ಕ್ರಮಗಳು

ಉದ್ದೇಶಪೂರ್ವಕ ಹಾನಿ, ತೀವ್ರ ನಿರ್ಲಕ್ಷ್ಯ ಅಥವಾ ಆಹಾರದಿಂದ ಉಂಟಾಗುವ ಅನಾರೋಗ್ಯ ಅಥವಾ ಮರಣದಂತಹ ಗಂಭೀರ ಪ್ರಕರಣಗಳಲ್ಲಿ ಸಂಬಂಧಿತ ವ್ಯಕ್ತಿ ಅಥವಾ ಸಂಸ್ಥೆಯ ವಿರುದ್ಧ ಕ್ರಿಮಿನಲ್ ಪ್ರಕರಣ ದಾಖಲಿಸಲಾಗುತ್ತದೆ. ಇಂತಹ ಸಂದರ್ಭಗಳಲ್ಲಿ ಜೈಲು ಶಿಕ್ಷೆ, ಭಾರೀ ದಂಡ ವಿಧಿಸುವುದರ ಜೊತೆಗೆ, ಕರ್ನಾಟಕ ರಾಜ್ಯ ಸೌಹಾರ್ದ ಫೆಡರಲ್ ಸಹಕಾರ ನಿಯಮಿತ, ಬೆಂಗಳೂರು ಸಂಸ್ಥೆಗೆ ಉಂಟಾದ ನಷ್ಟವನ್ನು ಟೆಂಡರ್‌ದಾರರಿಂದ ವಸೂಲು ಮಾಡಲಾಗುತ್ತದೆ. ಅಗತ್ಯವಿದ್ದಲ್ಲಿ ಅವರ ಭದ್ರತಾ ಠೇವಣಿ (Earnest Money Deposit - EMD) ಯನ್ನು ಸಹ ಮುಟ್ಟುಗೋಲು ಹಾಕಿಕೊಳ್ಳಲಾಗುತ್ತದೆ.

ಸೂಚನೆ:
ಪ್ರತಿ ಪ್ರದೇಶದಲ್ಲಿ ಜಾರಿಯಲ್ಲಿರುವ ಕಾನೂನುಗಳು ಮತ್ತು ನಿಯಮಗಳು ವಿಭಿನ್ನವಾಗಿರಬಹುದು. ಆದ್ದರಿಂದ ಆಹಾರ ಪೂರೈಕೆದಾರರು ಸಂಬಂಧಿತ ಕಾನೂನುಗಳು, ಆಹಾರ ಸುರಕ್ಷತಾ ನಿಯಮಗಳು ಹಾಗೂ ಸರ್ಕಾರಿ ಮಾರ್ಗಸೂಚಿಗಳನ್ನು ಕಟ್ಟುನಿಟ್ಟಾಗಿ ಪಾಲಿಸುವುದು ಕಡ್ಡಾಯವಾಗಿರುತ್ತದೆ.
ಈ ಟೆಂಡರ್‌ನಲ್ಲಿರುವ ಎಲ್ಲಾ ನಿಯಮಗಳನ್ನು ಪಾಲಿಸುತ್ತೇವೆಂದು ಈ ಮೂಲಕ ಪ್ರಮಾಣಿಕರಿಸುತ್ತೇವೆ.
ದಿನಾಂಕ : ______________________   



ಗುತ್ತಿಗೆದಾರರ ಸಹಿ
ಸ್ಥಳ : ______________________ 


(ಟೆಂಡರ್‌ದಾರರ ಪೂರ್ಣ ಸಹಿ ಹಾಗೂ ಮುದ್ರೆ)
ಅನುಬಂಧ – 'ಎ' (Annexure – A)

ಘೋಷಣಾ ಪತ್ರ (UNDERTAKING)

ನಾನು/ನಾವು,

......................................................................................................................

(ಸ್ಥಳೀಯ ವಿಳಾಸ / ಶಾಶ್ವತ ವಿಳಾಸ)
ಈ ಮೂಲಕ ಪ್ರಾಮಾಣಿಕವಾಗಿ ಘೋಷಿಸುವುದೇನೆಂದರೆ, ನಾನು/ನಾವು ಇದುವರೆಗೆ ಕಾರ್ಯನಿರ್ವಹಿಸಿರುವ ಅಥವಾ ಪ್ರಸ್ತುತ ಕಾರ್ಯನಿರ್ವಹಿಸುತ್ತಿರುವ ಯಾವುದೇ ಸರ್ಕಾರಿ, ಅರೆ ಸರ್ಕಾರಿ, ಸ್ವಾಯತ್ತ ಸಂಸ್ಥೆ, ಸಹಕಾರ ಸಂಸ್ಥೆ, ಸಾರ್ವಜನಿಕ ವಲಯದ ಸಂಸ್ಥೆ ಅಥವಾ ಖಾಸಗಿ ಸಂಸ್ಥೆಯಿಂದ ಕಪ್ಪುಪಟ್ಟಿಗೆ (Blacklisted) ಸೇರಿಸಲ್ಪಟ್ಟಿರುವುದಿಲ್ಲ.

ಮೇಲಿನ ಮಾಹಿತಿಯು ನನ್ನ/ನಮ್ಮ ತಿಳುವಳಿಕೆಯ ಮೇರೆಗೆ ಸತ್ಯ ಹಾಗೂ ಸರಿಯಾಗಿದ್ದು, ಯಾವುದೇ ಮಾಹಿತಿ ಸುಳ್ಳು ಅಥವಾ ತಪ್ಪಾಗಿದೆ ಎಂದು ನಂತರ ಕಂಡುಬಂದಲ್ಲಿ, ಕರ್ನಾಟಕ ರಾಜ್ಯ ಸೌಹಾರ್ದ ಫೆಡರಲ್ ಸಹಕಾರ ನಿಯಮಿತ (KSSFCL) ಟೆಂಡರ್ ಅನ್ನು ಯಾವುದೇ ಹಂತದಲ್ಲಿ ತಿರಸ್ಕರಿಸುವ ಅಥವಾ ರದ್ದುಗೊಳಿಸುವ ಹಕ್ಕನ್ನು ಹೊಂದಿರುತ್ತದೆ ಎಂಬುದನ್ನು ನಾನು/ನಾವು ಒಪ್ಪುತ್ತೇವೆ.

ಟೆಂಡರ್‌ದಾರರ ಸಹಿ
(ಪೂರ್ಣ ಸಹಿ ಹಾಗೂ ಸಂಸ್ಥೆಯ ಮುದ್ರೆ)
ದಿನಾಂಕ : ______________________

ಸ್ಥಳ : ______________________

ಅನುಬಂಧ – 'ಬಿ' (Annexure – B)

ಆಹಾರ ತಯಾರಿಕೆ ಮತ್ತು ಪೂರೈಕೆ

(ಉಪಾಹಾರ, ಮಧ್ಯಾಹ್ನದ ಊಟ ಹಾಗೂ ಸಂಜೆ ತಿಂಡಿ)

ದಿನಾಂಕ: 08.09.2026 ರಂದು ನಡೆಯುವ ಕಾರ್ಯಕ್ರಮಕ್ಕೆ ಆಹಾರ ಪೂರೈಕೆಯ ವಿವರ
	ಕ್ರ.ಸಂ.
	ವಿವರ
	ದರ (ತೆರಿಗೆ ಹೊರತುಪಡಿಸಿ)

	ಬೆಳಗಿನ ಉಪಾಹಾರ – 2,000 ಜನರಿಗೆ (Unlimited)              
ಸಮಯ: ಬೆಳಿಗ್ಗೆ 7.30 ರಿಂದ 10.30 ರವರೆಗೆ

	1
	1. ಇಡ್ಲಿ

2. ಉದ್ದಿನ ವಡೆ

3. ಚಟ್ನಿ

4. ಸಾಂಬಾರ್

5. ಮಿನಿ ಮಸಾಲೆ ದೋಸೆ

6. ಚೌಚೌ ಬಾತ್ (ಖಾರ ಬಾತ್ ಮತ್ತು ಕೇಸರಿ ಬಾತ್)

7. ಕಾಫಿ ಹಾಗೂ ಟೀ (ಸಕ್ಕರೆಯೊಂದಿಗೆ / ಸಕ್ಕರೆ ರಹಿತ)

8. 300 ಮಿ.ಲೀ. ನೀರಿನ ಬಾಟಲಿ
	

	ಉಪಾಹಾರದ ನಂತರ ಮಧ್ಯಾಹ್ನ ಊಟದ ಅವಧಿಯವರೆಗೆ  ಕಾಫಿ / ಟೀ – ಮಧ್ಯಾಹ್ನ 12.30 ರವರೆಗೆ

	2
	1. ಕಾಫಿ – 500

2. ಟೀ – 500
	

	❖ ಮಧ್ಯಾಹ್ನದ ಊಟ – 2,500 ಜನರಿಗೆ (Unlimited)              
ಸಮಯ: ಮಧ್ಯಾಹ್ನ 12.30 ರಿಂದ

	3
	1. ಪಾಯಸ

2. ಉಪ್ಪು, ಉಪ್ಪಿನಕಾಯಿ

3. ಅಕ್ಕಿ ರೊಟ್ಟಿ ಹಾಗೂ ಫುಲ್ಕಾ

4. ಕೆಂಪು ಚಟ್ನಿ

5. ಪನ್ನೀರ್ ಕಾಜು ಮಸಾಲೆ

6. ತರಕಾರಿ ಪಲ್ಯ – 1

7. ಕೋಸಂಬರಿ – 2 ವಿಧ

8. ತರಕಾರಿ ಪಲಾವ್ ಹಾಗೂ ರಾಯತ
9. ಬೇಳೆ ಹೋಳಿಗೆ – ಹಾಲು ಮತ್ತು ತುಪ್ಪದೊಂದಿಗೆ

10. ಬೇಬಿ ಕಾರ್ನ್ ಪೆಪ್ಪರ್ ಡ್ರೈ

11. ಮೆಣಸಿನಕಾಯಿ ಬಜ್ಜಿ

12. ಅನ್ನ

13. ಸಾಂಬಾರ್ ಹಾಗೂ ರಸಂ

14. ಮೊಸರು

15. ಬೀಡಾ

16. ಬಾಳೆಹಣ್ಣು

17. ಐಸ್ ಕ್ರೀಮ್

18. ಮೂಂಗ್‌ದಾಲ್‌ ಹಲ್ವಾ

19. 500 ಮಿ.ಲೀ. ನೀರಿನ ಬಾಟಲಿ
	

	ಸಂಜೆ ತಿಂಡಿ – 1,000 ಜನರಿಗೆ

ಸಮಯ: ಸಂಜೆ 4.30 ರಿಂದ

	4
	1. ಈರುಳ್ಳಿ ಪಕೋಡ

2. ಚಟ್ನಿ

3. ಕಾಫಿ (ಸಕ್ಕರೆಯೊಂದಿಗೆ / ಸಕ್ಕರೆ ರಹಿತ)

4. ಟೀ (ಸಕ್ಕರೆಯೊಂದಿಗೆ / ಸಕ್ಕರೆ ರಹಿತ)

5. 300 ಮಿ.ಲೀ. ನೀರಿನ ಬಾಟಲಿ
	

	
	ಒಟ್ಟು
	

	
	GST
	

	
	ಒಟ್ಟು ಮೊತ್ತ (ತೆರಿಗೆ ಸೇರಿ)
	


ಗುತ್ತಿಗೆದಾರರ ಸಹಿ
(ಟೆಂಡರ್‌ದಾರರ ಪೂರ್ಣ ಸಹಿ ಹಾಗೂ ಸಂಸ್ಥೆಯ ಮುದ್ರೆ)
